รัฐบาลไทย-ข่าวทำเนียบรัฐบาล-รมว.ธรรมนัส เร่งพัฒนาแหล่งน้ำต้นทุนในพื้นที่จังหวัดภูเก็ต เพื่อการอุปโภค-บริโภค
วันศุกร์ที่ 20 ตุลาคม 2566
รมว.ธรรมนัส เร่งพัฒนาแหล่งน้ําต้นทุนในพื้นที่จังหวัดภูเก็ต เพื่อการอุปโภค-บริโภค
รมว.ธรรมนัส เร่งพัฒนาแหล่งน้ําต้นทุนในพื้นที่จังหวัดภูเก็ต เพื่อการอุปโภค-บริโภค และรองรับนักท่องเที่ยว รวมถึงกิจกรรมอื่น ๆ ในอนาคต
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามการบริหารจัดการน้ําในพื้นที่จังหวัดภูเก็ต ณ อ่างเก็บน้ําบางเหนียวดํา ตําบลศรีสุนทร อําเภอถลาง ซึ่งจังหวัดภูเก็ต มีประชากรประมาณ 416,582 คน และนักท่องเที่ยว 14 ล้านคนต่อปี มีความต้องการน้ําเพื่อการอุปโภค-บริโภค สําหรับประชากรและนักท่องเที่ยวในพื้นที่ประมาณ 80 ล้าน ลบ.ม.ต่อปี โดยปริมาณน้ําต้นทุนต่อปีของพื้นที่จังหวัดภูเก็ต มาจากอ่างเก็บน้ําขนาดกลาง 3 แห่ง 21.537 ล้าน ลบ.ม. โครงการขนาดเล็ก 1.49 ล้าน ลบ.ม. ปริมาณน้ําสูบกลับบางใหญ่ – บางวาด 8.00 ล้าน ลบ.ม. ปริมาณน้ําจากขุมเหมือง 109 แห่ง 21.02 ล้าน ลบ.ม. และแหล่งน้ํานอกเขตชลประทาน บ่อน้ําตื้น บ่อบาดาล 1,889 แห่ง 27.11 ล้าน ลบ.ม.
สําหรับการบริหารจัดการน้ําอ่างเก็บน้ําจังหวัดภูเก็ต (น้ําเพื่อการผลิตน้ําประปา) มีปริมาณรวมทั้งหมด 20.88 ล้าน ลบ.ม./ปี มาจากอ่างเก็บน้ํา 3 แห่ง ได้แก่ 1) อ่างเก็บน้ําบางวาด ตําบลกะทู้ อําเภอกะทู้ จังหวัดภูเก็ต 2) อ่างเก็บน้ําบางเหนียวดํา ตําบลศรีสุนทร อําเภอถลาง จังหวัดภูเก็ต และ 3) อ่างเก็บน้ําคลองกะทะ ตําบลฉลอง อําเภอเมือง จังหวัดภูเก็ต ซึ่งจากความจุอ่างเก็บน้ํา 3 อ่าง รวมทั้งหมด 21.537 ล้าน ลบ.ม. ทําให้ปัจจุบันเป็นการสนับสนุนน้ําเพื่อใช้ในการผลิตน้ําประปาเท่านั้น ยังไม่เพียงพอต่อความต้องการใช้น้ําของทุกกิจกรรมในจังหวัดภูเก็ต
กระทรวงเกษตรฯ โดยกรมชลประทานจึงมีแผนในการพัฒนาและจัดหาแหล่งน้ําต้นทุนเพิ่มเติมในพื้นที่จังหวัดภูเก็ต ได้แก่ 1) โครงการปรับปรุงเพิ่มศักยภาพการกักเก็บอ่างเก็บน้ําบางเหนียวดํา ตําบลศรีสุนทร อําเภอถลาง จังหวัดภูเก็ต เพื่อเพิ่มประสิทธิภาพการเก็บกักของแหล่งน้ําที่มีอยู่เดิมให้เพียงพอต่อความต้องการใช้น้ําทั้งการอุปโภค-บริโภค ที่คาดว่าจะเพิ่มสูงขึ้นในอนาคต อีกทั้งยังเพื่อเก็บกักน้ําต้นทุนเพิ่มเติมในช่วงฤดูน้ําหลาก สําหรับการผลิตน้ําประปาของการประปาส่วนภูมิภาค รวมถึงเพื่อรองรับและสนับสนุนอุตสาหกรรมการท่องเที่ยวในพื้นที่อําเภอถลาง จังหวัดภูเก็ต โดยการเสริมสันอาคารระบายน้ําล้น (Spillway) ติดตั้งบานระบายแบบพับได้ แบบกระบอกไฮดรอลิก สูง 1.00 เมตร ยาว 40.00 เมตร และก่อสร้างอาคารควบคุมการปิด–เปิด บานระบายน้ําแบบพับได้ จํานวน 4 บาน จะทําให้สามารถเก็บกักน้ําได้จากเดิม 7.19 ล้าน ลบ.ม. เป็น 7.79 ล้าน ลบ.ม. ปัจจุบันอยู่ระหว่างดําเนินการก่อสร้างประจําปีงบประมาณ พ.ศ.2566 ปัจจุบันดําเนินการก่อสร้างไปแล้ว 25 เปอร์เซ็นต์ และ 2) โครงการแก้มลิงบ้านโคกโตนดพร้อมระบบผันน้ําไปยังอ่างเก็บน้ําบางเหนียวดํา หมู่ที่ 5 บ้านป่าสัก และหมู่ที่ 5 บ้านโคกโตนด ตําบลเชิงทะเล อําเภอถลาง จังหวัดภูเก็ต เพื่อเป็นแหล่งน้ําสําหรับการอุปโภค-บริโภค ให้ประชาชนในพื้นที่ อีกทั้งยังเป็นแหล่งน้ําเพิ่มเติมให้กับอ่างเก็บน้ําบางเหนียวดํา สําหรับผลิตน้ําประปา มีพื้นที่รับประโยชน์ ได้แก่ ตําบลเทพกระษัตรี ตําบลเชิงทะเล และตําบลศรีสุนทร อําเภอถลาง จังหวัดภูเก็ต
"กระทรวงเกษตรฯ มุ่งมั่นที่จะพัฒนาแหล่งน้ําต้นทุนให้กับพี่น้องประชาชนในจังหวัดภูเก็ต เพื่อใช้ในการอุปโภค-บริโภค รวมถึงเพื่อรองรับนักท่องเที่ยวที่คาดว่าจะเพิ่มขึ้นในอนาคต" ร้อยเอก ธรรมนัส กล่าว
นอกจากนี้ รมว.กษ. ยังติดตามการแก้ไขปัญหาการใช้ประโยชน์ที่ดินในเขตปฏิรูปที่ดินจังหวัดภูเก็ต และรับฟังปัญหาจากพี่น้องประชาชนในพื้นที่ อีกทั้งยังมอบหนังสือสัญญาเช่าเพื่อกิจการสนับสนุนเกี่ยวเนื่องให้แก่บริษัท อาร์ อี คิว วอเตอร์ เซอร์วิสเซส จํากัด (กิจการผลิตน้ําจืดสําหรับอุปโภคบริโภคในจังหวัดภูเก็ต) มอบกล่องบรรจุภัณฑ์โครงการส่งเสริมการสร้างมูลค่าเพิ่มสินค้าเกษตรให้แก่กลุ่มแปลงใหญ่สับปะรดภูเก็ต โดยกรมส่งเสริมการเกษตร มอบปุ๋ยหมัก น้ําหมักชีวภาพ สารเร่งของกรมพัฒนาที่ดิน และมอบเงินอุดหนุนโครงการสร้างความเข้มแข็งกลุ่มการผลิตด้านการประมง จํานวน 3 ชุมชน ๆ ละ 100,000 บาท รวม 300,000 บาท เพื่อพัฒนาและต่อยอดอาชีพประมงให้มีความมั่นคงและยั่งยืน พร้อมมอบพันธุ์ปลากะพงทอง ซึ่งปัจจุบันเป็นพันธุ์ที่สามารถเพาะพันธุ์ได้เพียงที่จังหวัดภูเก็ตเพียงแห่งเดียว